Diari Oficial de la Generalitat Valenciana


Sumari del DOGV 9573, del 13-04-2023 (2023/3798)

RESOLUCIÓ de 28 de març de 2023, del director general d'Agricultura, Ramaderia i Pesca, per la qual es nomena el càrrec de director de l'Institut Politècnic Marítim Pesquer del Mediterrani.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9573

Data del DOGV
:   13-04-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/3798


Data del document
:   28-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 28 de març de 2023, del director general d'Agricultura, Ramaderia i Pesca, per la qual es nomena el càrrec de director de l'Institut Politècnic Marítim Pesquer del Mediterrani. [2023/3798]  
Mitjançant la Resolució de 6 de maig de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, es va convocar el concurs de mèrits per a la selecció i nomenament del director o directora de l'Institut Politècnic Marítim Pesquer del Mediterrani d'Alacant.  
La base setena d'aquesta resolució estableix que, una vegada comprovat que la persona aspirant seleccionada posseeix els requisits de participació establits en la convocatòria i que ha superat el programa de formació indicat en la base sisena, el director general d'Agricultura, Ramaderia i Pesca de la Conselleria d'Agricultura, Desenvolupament Rural, Emergència Climàtica i Transició Ecològica efectuarà el nomenament definitiu, i el farà públic en el Diari Oficial de la Generalitat Valenciana.  
Vist l'escrit del president de la comissió de selecció de data 6 de juliol de 2022, pel qual s'eleva al director general d'Agricultura, Ramaderia i Pesca, per a la seua publicació, que el participant seleccionat ha sigut Jesús Fernández Valdeolivas.  
Una vegada comprovat que la persona aspirant seleccionada ha superat el programa de formació sobre competències per a l'exercici de la funció directiva, d'acord amb la base setena de la Resolució de 6 de maig de 2022, resolc:  
  
Nomenar en el càrrec de director de l'Institut Politècnic Marítim Pesquer del Mediterrani d'Alacant Jesús Fernández Valdeolivas.  
La duració del mandat del director seleccionat serà d'un màxim de quatre anys i, en tot cas, fins a la data en què es produïsca l'adscripció de l'Institut Politècnic Marítim Pesquer del Mediterrani d'Alacant a la Conselleria d'Educació, Cultura i Esport o fins a la jubilació de la persona que ocupe el càrrec.  
Contra aquesta resolució, que no posa fi a la via administrativa, es pot interposar un recurs d'alçada en el termini d'un mes, comptador des de l'endemà d'aquell en què tinga lloc la seua notificació, davant del secretari autonòmic d'Agricultura i Desenvolupament Rural, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 28 de març de 2023.- El director general d'Agricultura, Ramaderia i Pesca: Antonio Quintana Martínez.